
 ZAPISNIK
 s konstituirajuće sjednice Vijeća Gradske četvrti Črnomerec 
održane 29. lipnja 2017. godine, u prostorijama MO „Ban Keglević“
                                (HVIDR-a), Slovenska 21

Nazočni članovi Vijeća Gradske četvrti Črnomerec: Dragutin Buden, Vlado Crkvenac, Maja Čižić, Tamara Čubretović, Tomislav Domes, Josip Jelić, Darko Klasić, Marko Milić, Vanja Mojzeš, Ljiljana Peršinec, Ana Marija Pilaš, Martin Postruržin, Siniša Ružić i Miroslav Šurbek.
Nenazočni članovi Vijeća Gradske četvrti Črnomerec: Branko Matun.
Drugi nazočni: Zoran Nevistić, pročelnik Gradski ured za mjesnu samoupravu, Renata Šimon, zamjenica pročelnika Gradski ured za mjesnu samoupravu, Zvonko Filipčić, pomoćnik pročelnika, Snježana Ordanić, voditeljica Područnog odsjeka Črnomerec, Nevenka Antunović, stručni referent za mjesnu samoupravu, Maja Mateša, stručni referent za mjesnu samoupravu,  Franci Krstić, referent za dokumentaciju, Ivica Ivašković, stručni referenta za mjesnu  i Natalija Vidak, stručni referent za mjesnu samoupravu.

Sjednicu otvara Zoran Nevistić, pročelnik Gradskog ureda za mjesnu samoupravu te pozdravlja sve nazočne u ime gradonačelnika Grada Zagreba gospodina Milana Bandića i svoje osobno te poziva da se započne s radom. Prenosi ispriku gospodina gradonačelnika koji nije mogao osobno doći na ovu sjednicu zbog drugih neodgodivih obaveza iako je, sukladno odredbama članka 50. Odluke o izborima članova vijeća gradskih četvrti i članova vijeća mjesnih odbora osobno sazvao konstituirajuće sjednice svih vijeća u Gradu Zagrebu i namjeravao njima uvodno predsjedati.
Zbog velikog broja gradskih četvrti i mjesnih odbora u našem gradu i kratkoće raspoloživog vremena za konstituiranje ukupno čak 235 vijeća, odlučili smo da prvi dio konstituirajućih sjednica održati zajednički za sva vijeća u svakoj gradskoj četvrti. Tako će i danas ovdje započeti sjednica Vijeća Gradske četvrti i odmah nakon toga otvoriti sjednice svih vijeća mjesnih odbora. Vijeća Gradske četvrti potom će ovdje nastaviti svoju sjednicu, a vijeće mjesnih odbora će se razići i nastaviti svoje sjednice prema već utvrđenom rasporedu.

Poziva sve nazočne da na početku ovog skupa odaju počast Domovini.
(Himna Republike Hrvatske)

Poziva sve nazočne da minutom šutne odaju počast svim palim hrvatskim braniteljima i civilnim žrtvama Domovinskog rata.
(Trenuci šutnje)
Neka im je vječna slava i hvala.

Obrazlaže  značenju čina koji danas ovdje obavljamo.
Konstituiranje Vijeća Gradske četvrti Črnomerec započet će rad Vijeća u petom sazivu. Tijekom prethodnih šesnaest godina četiri su saziva Vijeća dobro utrla put onima koji danas stupaju  na vijećničku dužnost . Gradske četvrti i njihova vijeća u Gradu Zagrebu danas su afirmirana i nezaobilazna činjenica i vrijednost. Iza njih stoje velika i svima dobronamjernima dobro vidljiva ostvarenja u poboljšanju življenja u užim lokalnim zajednicama. U tom smislu i vi, kao novi vijećnici ove gradske četvrti, danas preuzimate čast ali i ozbiljnu obavezu nastavljanja i daljnjeg unapređivanja rada Vijeća. Pritom ćete, kao i vaši prethodnici u proteklom mandatnom razdoblju, moći računati i na suradnju s vijećima mjesnih odbora, koja će vam predstavljati veliku pomoć i olakšanje. Iako tu suradnju neće uvijek biti lako postići, jer Vijeće neće moći odmah udovoljiti svim zahtjevima i očekivanjima iz mjesnih odbora, siguran sam da je ona itekako moguća pod uvjetom da vam svima i uvijek bude na umu naš osnovni zajednički cilj: omogućiti svakom građaninu našega grada podjednako dostojanstven, ugodan i siguran život. 
Poštovani članovi vijeća mjesnih odbora,
Iako mjesni odbori u Gradu Zagrebu postoje osam godina, i vi ćete se u svom radu moći osloniti na iskustva vaših prethodnika. Vjerujem da je vrijeme uhodavanja rada vijeća mjesnih odbora iza nas i da će u godinama koje slijede ta vijeća još bolje raditi. U to uopće ne treba sumnjati budete li svi vi istinski otvoreni i spremni za međusobnu suradnju unutar vaših vijeća, ali i prema Vijeću Gradske četvrti, a preko njega te zajedno s njim i prema gradskim tijelima. 
Gospođe i gospodo, građani ove gradske četvrti povjerili su vama – baš kao i nama u gradskim tijelima – skrb o zadovoljavanju svojih najvažnijih zajedničkih potreba. To su učinili jer vjeruju da mi to možemo dobro raditi. Opravdajmo to povjerenje. Prionimo poslu svim svojim snagama, bez uzmicanja pred problemima, ali i s maksimalnom uzajamnom snošljivošću i povjerenjem.
Hvala vam na pozornosti i uspješan vam rad!

Gospođe i gospodo,
za konstituiranje Vijeća  Gradske četvrti Črnomerec potrebna je nazočnost većine od ukupno 15 članova  Vijeća. 
Evidentiranjem članova na ulazu u ovu dvoranu utvrđeno je da je nazočno 14 članova. 
Konstatiram da su ispunjeni uvjeti za konstituiranje Vijeća Gradske četvrti Črnomerec i otvaram konstituirajuću sjednicu Vijeća.

Konstatiram da je danas ovdje nazočna i većina članova svih 8 vijeća mjesnih odbora Gradske četvrti Črnomerec. Na temelju toga otvaram konstituirajuće sjednice vijeća mjesnih odbora:
	- „Ban Keglević“,
- „Bartol Kašić“,
	- Gornja Kustošija,
	- Jelenovac, 
- Kustošija – centar,
- Medvedgrad,
-„Sveti Duh“ i
- Šestinski dol – Vrhovec

Za sjednicu Vijeća Gradske četvrti predlažem

DNEVNI RED:
           
 	1.   Osnivanje i izbor članova Mandatnog povjerenstva
	2.   Izvješće Mandatnog povjerenstva o provedenim izborima za članove Vijeća     
                  Gradske četvrti Črnomerec s prijedlogom za verifikaciju mandata   
                  članovima Vijeća - donošenje zaključka
            3.   Polaganje prisege članova Vijeća
	4.   Izbor predsjednika Vijeća 
	5.   Izbor potpredsjednika Vijeća 
            6.   Razno
Daje dnevni red Vijeća Gradske četvrti na usvajanje.
Jednoglasno usvojen predloženi dnevni red sjednice Vijeća Gradske četvrti.

Daje dnevni red Vijeća Mjesnih odbora na usvajanje.

Jednoglasno usvojen predloženi dnevni red sjednice Vijeća Mjesnih odbora.

U članku 50. stavku 3. Odluke o izborima članova vijeća gradskih četvrti i članova vijeća mjesnih odbora propisano je da konstituirajućom sjednicom do izbora predsjednika vijeća predsjedava prvi izabrani član s kandidacijske liste koja je dobila najviše glasova. Ako je više lista dobilo isti najveći broj glasova, konstituirajućoj sjednici predsjedavat će prvi izabrani kandidat s liste koja je imala manji broj na glasačkom listiću.


Na temelju uvida u službene rezultate izbora članova Vijeća Gradske četvrti Črnomerec konstatiram da je najviše glasova dobila kandidacijska lista: SDP-HSU-ZS (Zelena stranka) te da je prvi izabrani član Vijeća na toj listi gospodična Tamara Čubretović. 
Prema tome, gospodična Čubretović  nastavit će predsjedati sjednicom Vijeća Gradske četvrti.

Po istoj osnovi sjednicama vijeća mjesnih odbora nastavit će predsjedati prvi izabrani članovi tih vijeća s kandidacijskih lista koje su dobile najviše glasova.

	
Gospođe i gospodo, ovim činom moja dužnost predsjedanja konstituirajućim sjednicama Vijeća Gradske četvrti i vijeća mjesnih odbora završava. 
Stoga sada određujem stanku u radu konstituirajuće sjednice Vijeća Gradske četvrti i pozivam gospodičnu Tamaru Čubretović da nastavi voditi sjednicu, a zadužene stručne osobe iz Gradskog ureda za mjesnu samoupravu da u tome pomognu. 
Također određujem prekid u radu sjednica vijeća mjesnih odbora te nastavak njihova rada u terminima i na mjestima navedenim u pozivima.
	
Svima vam zahvaljujem, najsrdačnije vas pozdravljam  i želim vam uspješan nastavak rada. Hvala!


Tamara Čubretović pozdravlja sve prisutne i nastavlja s radom sjednice te predlaže da se krene s prvom točkom dnevnog reda.


Ad.1. Osnivanje i izbor članova Mandatnog povjerenstva

Predlaže za predsjednika  Mandatnog povjerenstva:  Darko Klasić, 
            a za članove: 1. Tomislav Domes
                                  2. Siniša Ružić
		          3. Miroslav Šurbek i
                                  4. Marko Milić

Tamara Čubretović daje  prijedlog na glasovanje

Jednoglasno usvojen slijedeći



Z A K LJ U Č A K
o osnivanju i izboru članova Mandatnog povjerenstva


	1. Osniva  se Mandatno povjerenstvo Vijeća Gradske četvrti Črnomerec (u nastavku teksta: Vijeće).

2. Zadaće Mandatnog povjerenstva  su:
- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata članovima Vijeća i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;
- podnositi izvješća o tome da su ispunjeni uvjeti za prestanak, odnosno mirovanje mandata članu Vijeća u slučajevima utvrđenim zakonom, Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;
- podnositi izvješća o tome da su ispunjeni uvjeti za početak mandata zamjeniku člana Vijeća.

	3. U Mandatno povjerenstvo biraju se:
	za predsjednika: Darko Klasić;
	za članove:       1. Tomislav Domes
			 2. Siniša Ružić 
			 3. Miroslav Šurbek i
			 4. Marko Milić

Ad.2. Izvješće Mandatnog povjerenstva o provedenim izborima za članove Vijeća     
          Gradske četvrti Črnomerec s prijedlogom za verifikaciju mandata   
          članovima Vijeća 

Darko Klasić čita Izvješće Mandatnog povjerenstva o prevedenim izborima za članove Vijeća Gradske četvrti Črnomerec s prijedlogom za verifikaciju mandata članovima Vijeća.


I Z V J E Š Ć E
o provedenim izborima za članove Vijeća Gradske četvrti Črnomerec s prijedlogom za verifikaciju mandata članovima Vijeća

I.

	A)  Mandatno povjerenstvo razmotrilo je Izvješće Izbornog povjerenstva za izbor članova vijeća gradskih četvrti i članova vijeća mjesnih odbora (u nastavku teksta: Izborno povjerenstvo) o provedenim izborima za članove Vijeća Gradske četvrti Črnomerec (u nastavku teksta: Vijeće) 21.svibnja 2017.,  Klasa: 013-03/17-008/4, Urbroj: 251-01-07-17-10, od 22.svibnja 2017. i akte objave kandidacijskih lista od 28. travnja 2017.  te je konstatiralo da je Izborno povjerenstvo utvrdilo i objavilo rezultate izbora za 15 članova Vijeća.

	Od ukupno 33.916 birača upisanih u popis birača Gradske četvrti glasovalo je 16.653, odnosno 49,10 % birača.
	Nevažećih je bilo 388  glasačka listića, odnosno 2,33 %.

a) Pojedine kandidacijske liste dobile su sljedeći broj glasova:

1. SOCIJALDEMOKRATSKA PARTIJA HRVATSKE - SDP 	       3.130 glasova 19,25%
HRVATSKA NARODNA STRANKA - LIBERALNI DEMOKRATI - HNS
NAPRIJED HRVATSKA! - PROGRESIVNI SAVEZ - NAPRIJED
HRVATSKA!
Nositeljica liste: TAMARA ČUBRETOVIĆ

2. HRVATSKA DEMOKRATSKA ZAJEDNICA - HDZ 		     3.072 glasova 18,89%
Nositelj liste: JOSIP JELIĆ

3. "BANDIĆ MILAN 365 - STRANKA RADA I SOLIDARNOSTI" - "STRANKA
RADA I SOLIDARNOSTI"                                                                 2.751 glasova 16,92%
Nositelj liste: VLADO CRKVENAC

4. NEZAVISNA LISTA SANDRE ŠVALJEK - NLSŠ 		      2.599 glasova 15,98%
HRVATSKA SOCIJALNO - LIBERALNA STRANKA - HSLS
ZELENA LISTA
Nositelj liste: DARKO KLASIĆ

5. ZAGREB JE NAŠ! 					   	       1.589 glasova 9,77%
NOVA LJEVICA - NL
ODRŽIVI RAZVOJ HRVATSKE - ORaH
RADNICKA FRONTA - RF
ZA GRAD
Nositelj liste: TOMISLAV DOMES
6. MOST NEZAVISNIH LISTA - MOST 					953 glasova 5,86%
Nositelj liste: SINIŠA RUŽIĆ

7. ŽIVI ZID 									752 glasova 4,62%
Nositelj liste: DRAGAN ZORIĆ

8. HRVATSKA SELJACKA STRANKA – HSS				 356 glasova 2,18%
Nositelj liste: IVAN CATELA

9. HRAST - POKRET ZA USPJEŠNU HRVATSKU 			301 glasova 1,85%
Nositelj liste: DAVOR KALINIĆ, dipl. oec.

10. BLOK UMIROVLJENICI ZAJEDNO - BUZ 				213 glasova 1,31%
Nositelj liste: ROBERT MARIJANČIĆ

11. HRVATSKA ČISTA STRANKA PRAVA - HCSP 			163 glasova 1,00%
OBITELJSKA STRANKA - OS
Nositeljica liste: MARIJA HAČKO

12. PROJEKT DOMOVINA 139 glasova 0,85%
Nositelj liste: MIRKO BIŽACA, mag. ing. el.

13. DEMOKRATSKA STRANKA ŽENA - DSŽ 				129 glasova 0,79%
SLOBODNA HRVATSKA - SH
Nositelj liste: IGOR GALOVIĆ

14. HRVATSKA SELJAČKA STRANKA - STJEPAN RADIĆ 
- HSS – SR 									111 glasova 0,68%
Nositelj liste: SREĆKO GREDELJ



         b) Rezultati izbora na temelju kandidacijskih lista su sljedeći:

1. Kandidacijska lista
SOCIJALDEMOKRATSKA PARTIJA HRVATSKE - SDP
HRVATSKA NARODNA STRANKA - LIBERALNI DEMOKRATI - HNS
NAPRIJED HRVATSKA! - PROGRESIVNI SAVEZ - NAPRIJED HRVATSKA!
dobila je 3 mjesta te su s te liste izabrani:

1. TAMARA ČUBRETOVIĆ
2. ANA MARIJA PILAŠ
3. BRANKO MATUN

2. Kandidacijska lista
HRVATSKA DEMOKRATSKA ZAJEDNICA - HDZ
dobila je  3  mjesta te su s te liste izabrani:

1. JOSIP JELIĆ
2. JELENA ĐUGUM
3. MARKO MILIĆ


3. Kandidacijska lista
"BANDIĆ MILAN 365 - STRANKA RADA I SOLIDARNOSTI" - "STRANKA RADA I SOLIDARNOSTI"
ZELENA LISTA
dobila je  3  mjesta te su s te liste izabrani 
1. VLADO CRKVENAC
2. MARTIN POSTRUŽIN
3. DRAGUTIN BUDEN

4. Kandidacijska lista
NEZAVISNA LISTA SANDRE ŠVALJEK - NLSŠ
HRVATSKA SOCIJALNO - LIBERALNA STRANKA - HSLS
dobila je  3  mjesta te su s te liste izabrani

1. DARKO KLASIĆ
2. MAJA ČIŽIĆ
3. LJILJANA PERŠINEC

5. Kandidacijska lista
ZAGREB JE NAŠ!
NOVA LJEVICA - NL
ODRŽIVI RAZVOJ HRVATSKE - ORaH
RADNICKA FRONTA - RF
ZA GRAD
dobila je 2  mjesta te su s te liste izabrani:

1. TOMISLAV DOMES
2. VANJA MOJZEŠ

6.  Kandidacijska lista
 MOST NEZAVISNIH LISTA - MOST
dobio je  1 mjesto te je s te liste izabrai :

1. SINIŠA RUŽIĆ

	Izborno povjerenstvo utvrdilo je da su izbori za članove Vijeća provedeni u skladu s Odlukom o izborima članova vijeća gradskih četvrti i članova vijeća mjesnih odbora (u nastavku teksta: Odluka) te da nije bilo nepravilnosti koje su mogle utjecati na rezultate izbora.

	B) Izborno povjerenstvo dostavilo je utvrđene i objavljene rezultate izbora političkim  strankama i drugim predlagateljima kandidacijskih  lista.
	Predlagatelji lista upozoreni su  na odredbe članka 10. Odluke. U tom članku navedene su dužnosti koje su nespojive s dužnošću člana Vijeća.
	Izabrani član Vijeća koji u trenutku konstituiranja Vijeća obnaša nespojivu dužnost može se – sukladno odredbama članaka 11. i 12. Odluke - odlučiti za nastavak obnašanja te dužnosti, u kojem slučaju mu mandat miruje, a na dužnosti člana Vijeća zamjenjuje ga zamjenik.
	Prema odredbi članka 11. stavka 4. Odluke, osobi koja je istodobno izabrana na dužnost člana Vijeća i na dužnost člana vijeća mjesnog odbora, a do dana konstituiranja Vijeća nije obavijestila gradsko upravno tijelo nadležno za mjesnu samoupravu o tome koju dužnost prihvaća, mandat miruje na objema dužnostima.
	Izabrani član Vijeća također može podnijeti ostavku ili staviti mandat u mirovanje i iz osobnih razloga podnošenjem pisanog zahtjeva gradskom upravnom tijelu nadležnom za mjesnu samoupravu.
           Za nastavak obnašanja nespojive dužnosti, odnosno za stavljanje mandata u mirovanje, odlučila je izabrana članica Vijeća:
	
s kandidacijske  liste Hrvatske demokratske zajednice:                                               
1. JELENA ĐUGUM
                                                                   
	C) Sukladno članku 14. Odluke, zamjenici članova vijeća na stranačkim listama su oni kandidati s kandidacijske liste koji nisu izabrani a koje odredi predlagatelj liste, a zamjenici članova na listama grupa građana su prvi sljedeći neizabrani kandidati s liste.
	Predlagatelj liste odredio je zamjenika člana Vijeća, odnosno prvi sljedeći neizabrani kandidat je:
s kandidacijske  liste Hrvatske demokratske zajednice: 
1. MIROSLAV ŠURBEK  

II.

	Mandatno povjerenstvo predlaže Vijeću da  prihvati ovo izvješće i  verificira mandate sljedećim članovima Vijeća:

1. Dragutin Buden	BANDIĆ MILAN 365-"STRANKA RADA I           
                                   SOLIDARNOSTI-ZELENA LISTA
2. Vlado Crkvenac	BANDIĆ MILAN 365 -"STRANKA RADA I 
                                   SOLIDARNOSTI-ZELENA LISTA
3. Maja Čižić		 NLSŠ - HSLS
4. Tamara Čubretović	SDP-HNS –NAPRIJED HRVATSKA
5. Tomislav Domes 	ZAGREB JE NAŠ! – NL – OraH – RF-ZA GRAD
6. Josip Jelić		HDZ
7. Darko Klasić 		NLSŠ - HSLS
8. Branko Matun		SDP-HNS –NAPRIJED HRVATSKA
9. Marko Milić		HDZ
10. Vanja Mojzeš		ZAGREB JE NAŠ! – NL – OraH – RF-ZA GRAD
11. Ljiljana Peršinec	 NLSŠ - HSLS
12.  Ana Marija Pilaš	SDP-HNS –NAPRIJED HRVATSKA
13. Martin Postružin	BANDIĆ MILAN 365-"STRANKA RADA I 
                                   SOLIDARNOSTI-ZELENA LISTA
14. Siniša Ružić		MOST
15. Miroslav Šurbek	HDZ

Tamara Čubretović otvara raspravu o Izvješću Mandatnog povjerenstva o provedenim izborima za članove Vijeća Gradske četvrti Črnomerec s prijedlogom za verifikaciju te daje na glasovanje.

Jednoglasno usvojen

	
                                                         Z A K LJ U Č A K
o verifikaciji mandata članovima Vijeća Gradske četvrti Črnomerec

           1. Prihvaća se Izvješće Mandatnog povjerenstva o provedenim izborima  za članove  Vijeća Gradske četvrti Črnomerec s prijedlogom za verifikaciju mandata članovima Vijeća. 

           2.  Verificiraju se mandati sljedećim članovima Vijeća:	

                          (ime i prezime)                                          (politička stranka/lista - skraćeno)
           							
1. Dragutin Buden	BANDIĆ MILAN 365-"STRANKA RADA I 
                                   SOLIDARNOSTI-ZELENA LISTA
2. Vlado Crkvenac	BANDIĆ MILAN 365-"STRANKA RADA I 
                                   SOLIDARNOSTI-ZELENA LISTA
3. Maja Čižić		 NLSŠ - HSLS
4. Tamara Čubretović	SDP-HNS –NAPRIJED HRVATSKA
5. Tomislav Domes 	ZAGREB JE NAŠ! – NL – OraH – RF-ZA GRAD
6. Josip Jelić		HDZ
7. Darko Klasić 		NLSŠ - HSLS
8. Branko Matun		SDP-HNS –NAPRIJED HRVATSKA
9. Marko Milić		HDZ
10. Vanja Mojzeš		ZAGREB JE NAŠ! – NL – OraH – RF-ZA GRAD
11. Ljiljana Peršinec	 NLSŠ - HSLS
12.  Ana Marija Pilaš	SDP-HNS –NAPRIJED HRVATSKA
13. Martin Postružin	BANDIĆ MILAN 365-"STRANKA RADA I 
                                   SOLIDARNOSTI-ZELENA LISTA
14. Siniša Ružić		MOST
15. Miroslav Šurbek	HDZ

Ad.3.  Polaganje prisege članova Vijeća

Tamara Čubretović čita tekst prisege.  
Pojedinačno prisežu svi prisutni članovi Vijeća Gradske četvrti Črnomerec, a to su: Dragutin Buden, Vlado Crkvenac, Maja Čižić, Tamara Čubretović, Tomislav Domes, Josip Jelić, Darko Klasić, Marko Milić, Vanja Mojzeš, Ljiljana Peršinec, Ana Marija Pilaš, Martin Postruržin, Siniša Ružić i Miroslav Šurbek.
 
Tamara Čubretović čestita svim vijećnicima koji su postali punopravni članovi Vijeća.


Ad.4. Izbor predsjednica Vijeća

Tamara Čubretović konstatira da imamo dva prijedloga za predsjednika Vijeća. Jedan je za Maju Čižić, a drugi za Josipa Jelića.
Daje na glasovanje prijedlog da Maja Čižić bude predsjednica Vijeća.
Vijećnici glasali sa osam glasova PROTIV, četiri glasa ZA i jednim SUZDRŽANIM.

Daje na glasovanje prijedlog da Josip Jelić bude predsjednik Vijeća.
Vijećnici glasali sa osam glasova ZA, pet PROTIV i jednim SUZDRŽANIM
te je donesen



Z A K LJ U Č A K
o izboru predsjednika Vijeća Gradske četvrti Črnomerec


	1. Za predsjednika Vijeća Gradske četvrti Črnomerec izabran je Josip Jelić.

	2. Ovaj će zaključak biti objavljen u Službenom glasniku Grada Zagreba.

	
Tamara Čubretović čestita predsjedniku Vijeća Josipu Jeliću.


Ad.5. Izbor potpredsjednika Vijeća

Josip Jelić konstatira da imamo dva prijedloga za potpredsjednika Vijeća. Jedan je za Branka Matuna, a drugi za Ljiljanu Peršinec.

Daje na glasovanje prijedlog da potpredsjednika Vijeća bude Branko Matun.
Vijećnici glasali sa osam glasova PROTIV, četiri glasa ZA i jednim SUZDRŽANIM.

Daje na glasovanje prijedlog da potpredsjednica Vijeća bude Ljiljana Peršinec.
Vijećnici glasali sa osam glasova ZA, pet glasova PROTIV i jednim SUZDRŽANIM
te je donesen 


Z A K LJ U Č A K
o izboru potpredsjednice Vijeća Gradske četvrti Črnomerec 

	
	1. Za potpredsjednicu Vijeća Gradske četvrti Črnomerec izabrana je Ljiljana 
                Peršinec.
	2. Ovaj zaključak bit će objavljen u Službenom glasniku Grada Zagreba.

Josip Jelić čestina potpredsjednici Vijeća Ljiljani Peršinec


	
    Ad.6. Pitanja i prijedlozi

Maja Čižić



Snježana Ordanić obavještava prisutne da će Gradski ured za mjesnu samoupravu organizirati     edukaciju za sve članove vijeća gradskih četvrti i mjesnih odbora. Vijeća će u srpnju dobiti Izvješća od Zagrebačkog holdinga d.o.o. o planiranim i utrošenim sredstvima usluga tekućeg i investicijskog održavanja te o utrošku financijskih sredstava s pozicije ostali nespomenuti rashodi poslovanja	

Obzirom da se više nitko ne javlja za riječ predsjednik zatvara sjednicu.


Sjednica završila u 16 sati.
Zapisnik vodila:
Natalija Vidak


KLASA: 026-02/17-001/231
URBROJ: 251-06-11/03-17-02



                                                                                              Predsjednik Vijeća 
                                                                                       Gradske četvrti Črnomerec

                                                                                 						                     								     Josip Jelić

